Krishtianu Ronaldu yetim qolgan 5 yoshli falastinlik bolakay bilan uchrashdi

Joriy yilning 31-iyul kuni, terrorchilar harakati natijasida ota-onasi va akasidan ayrilgan Ahmad Davabsha Madrid shahrida “Real” jamoasi a’zolari bilan uchrashdi, deb xabar beradi klub rasmiy sayti.

Dastlab, Ahmad Davabsha Madrid klubining bazasiga tashrif buyurib, “Real” futbolchilari bilan uchrashdi va ularning mashg‘ulotlarini kuzatib bordi. U jamoa a’zolari bilan suratga tushib, futbolchilar imzosi tushirilgan futbolkani hadya sifatida qabul qildi va o‘z kumiri Krishtianu Ronaldu bilan uchrashdi.

Shundan so‘ng, 5 yoshli bolakay “Santyago Bernabeu” stadioniga yo‘l oldi. Ahmad u yerda maydonda sayr qilib, futbolchilarning kiyinish xonasini ko‘rish baxtiga muyassar bo‘ldi.